**SUSITARIMAS DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-946 Nr. 3**

2024-05-10

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**Ūkio subjektų grupė, kurią sudaro UAB „Transporto infrastruktūros statyba“,** **AS „A. C. B.“ ir UAB „Daugesta“**, atstovaujama šį dokumentą pasirašančio įgalioto **UAB „Transporto infrastruktūros statyba“** darbuotojo (toliau – **Rangovas**),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2021-08-26 Šalys sudarė pirkimo sutartį Nr. S-946 (toliau – **Sutartis**), projekte „Rajoninio kelio Nr. 2602 Kazlų Rūda–Višakio Rūda–Bliuviškiai ruožo nuo 5,358 iki 9,240 km rekonstravimas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu atsirado projekto vykdymo priežiūros patikslintos aplinkybės, dėl kurių atsirado poreikis atlikti papildomus darbus (detalizuoti **Priede Nr. 1**), kurių kaina sudaro **2.133,29** Eur (įvertinus pataisymo daugiklį P=1,144, nustatytą 2022-05-31 papildomu susitarimu Nr. 2);
4. Sutarties vykdymo metu kilo projekto vykdymo priežiūros patikslintos aplinkybės, dėl kurių atsirado poreikis neatliekamiems (atsisakomiems) darbams (detalizuoti **Priede Nr. 1**), kurių vertė sudaro **1.599,06** Eur (įvertinus pataisymo daugiklį P=1,144, nustatytą 2022-05-31 papildomu susitarimu Nr. 2);
5. Sutarties 111 punktu Šalys susitarė dėl galimybės pakeisti Sutarties sumą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties nuostatomis, sutarčių laisvės principu (Lietuvos Respublikos civilinio kodekso 6.156 str.) bei Lietuvos Respublikos viešųjų pirkimų įstatymo 89 str. 2 d. įsigijimo sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 2.581,28 Eur (du tūkstančiai penki šimtai aštuoniasdešimt vienas euras ir 28 ct).
   2. papildomų darbų kaina be PVM yra 2.133,29 Eur (du tūkstančiai vienas šimtas trisdešimt trys eurai ir 29 ct).
   3. 21 proc. PVM yra 447,99 Eur (keturi šimtai keturiasdešimt septyni eurai ir 99 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 1.934,86 Eur (vienas tūkstantis devyni šimtai trisdešimt keturi eurai ir 86 ct).
   2. neatliekamų darbų kaina be PVM yra 1.599,06 Eur (vienas tūkstantis penki šimtai devyniasdešimt devyni eurai ir 6 ct).
   3. 21 proc. PVM yra 335,80 Eur (trys šimtai trisdešimt penki eurai ir 80 ct).
3. Šalys susitaria dėl bendros darbų kainos:
   1. viso papildomų darbų kaina su PVM yra 646,42 Eur (šeši šimtai keturiasdešimt šeši eurai ir 42 ct).
   2. papildomų darbų kaina be PVM yra 534,23 Eur (penki šimtai trisdešimt keturi eurai ir 23 ct).
   3. 21 proc. PVM yra 112,19 Eur (vienas šimtas dvylika eurų ir 19 ct).
4. Šalys susitaria pakeisti Sutarties 11 punkte nustatytą priimtą Sutarties sumą ir išdėstyti punktą nauja redakcija:

*„11. Priimta Sutarties suma, nustatyta viešojo pirkimo metu yra 2.970.029,44 Eur su PVM (du milijonai devyni šimtai septyniasdešimt tūkstančių dvidešimt devyni eurai ir 44 ct). Perskaičiuotos priimtos Sutarties sumos sudėtinės dalys:*

*Priimta Sutarties suma be PVM – 2.454.569,78 Eur (du milijonai keturi šimtai penkiasdešimt keturi tūkstančiai penki šimtai šešiasdešimt devyni eurai ir 78 ct);*

*21 proc. PVM – 515.459,66 Eur (penki šimtai penkiolika tūkstančių keturi šimtai penkiasdešimt devyni eurai ir 66 ct).“*

1. Šalys susitaria, kad nėra suteikiamas papildomas darbų atliko terminas.
2. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
3. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
4. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
5. Susitarimas yra neatskiriama ir sudėtinė Sutarties dalis.
6. Susitarimo priedai:

10.1. Priedas Nr. 1 - Darbų pakeitimo aktas Nr. 1

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Transporto infrastruktūros statyba“**  R. Kalantos g. 161, LT-52315 Kaunas  Įmonės kodas 305620410  PVM kodas LT100013386212  El. p. tistatyba@tistatyba.lt  A.s. Nr. LT30 4010 0510 0543 2826  Luminor Bank AS  Dokumentą pasirašantis įgaliotas bendrovės darbuotojas |